
                                                                                                      Приложение № 3


Частична предварителна оценка на въздействието
Наредба за изменение и допълнение на Наредба № 4 за придобиване, управление и разпореждане с имоти и вещи, собственост  на община Белослав

	Елементи на оценка
	Аргументация

	Основания за законодателна инициатива
	Проектът на Наредба за изменение и допълнение на Наредба № 4 за придобиване, управление и разпореждане с имоти и вещи, собственост  на община Белослав се основава на необходимостта от синхронизиране с действащата нормативна уредба на национално ниво. 
С предложените текстове за изменение и допълнение в Проекта на Наредба се синхронизират текстове, касаещи новоприетия Закон за въвеждане на еврото в Република България / ЗВЕРБ – обнародват в ДВ бр. 70 от 20.08.2024 г./. В § 6 от ПЗР на Закона е вменено задължение на държавните органи и органите на местно самоуправление да приемат в 6-месечен срок от влизането в сила на закова изменения и допълнения в подзаконови нормативни актове, необходими за изпълнението му във връзка с въвеждане на еврото като парична единици в Република България. Измененията и допълненията в актовете на общинските съвети влизат в сила от датата на въвеждане на еврото в Република България. В § 5 от ПЗР на ЗВЕРБ е указано, че действащите нормативни актове, които уреждат задължения към държавата и общините в български левове, продължават да се прилагат в съответствие с предвидените в този закон правила за превалутиране. В мотивите към Проекта на ЗВЕРБ е направено разяснение, че не се правят промени в законови разпоредби, в които са посочени конкретни суми/стойности в левове, като например такси, ставки, глоби и имуществени санкции в административнонаказателните разпоредби на законите. В тези случаи се прилага принципът за автоматичност, според който стойностите, посочени в левове, в съществуващите правни инструменти се считат за стойност в евро при прилагане на официалния валутен курс и в съответствие с правилата за превалутиране и закръгляване, определени в закона, която вече е приет.


	Заинтересовани страни
	Физически и юридически лица на територията на община Белослав

	Анализ на разходи и ползи
	За приемане на Наредба за изменение и допълнение на Наредба № 4 за придобиване, управление и разпореждане с имоти и вещи, собственост  на община Белослав не се изисква допълнителен финансов ресурс.

	Административна тежест и структурни промени
	Няма да се наложи преструктуриране на общинската администрация или административни промени, като закриване, сливане или създаване на нови административни структури.

	Въздействие върху нормативната уредба
	Няма необходимост от непосредствени промени в други подзаконови нормативни актове в резултат на приемане на Наредба за изменение и допълнение на Наредба № 4 за придобиване, управление и разпореждане с имоти и вещи, собственост  на община Белослав

	Очаквани резултати
	Очакваните резултати след приемането на проекта на Наредба за изменение и допълнение на Наредба № 4 за придобиване, управление и разпореждане с имоти и вещи, собственост  на община Белослав са свързани с уреждане на обществени отношения на територията на общината и с прилагането на Закона за въвеждане на еврото в Република България.





Адрес: П.К. 9178  гр. Белослав, Община Белослав, Област Варна, ул.”Цар Симеон Велики” 23

